ՄԱՍՆԱԿՑԻՆ ԳՆՈՒՄՆԵՐԻ ԳՈՐԾԸՆԹԱՑԻՆ ՄԱՍՆԱԿՑԵԼՈՒ ԻՐԱՎՈՒՆՔ ՉՈՒՆԵՑՈՂ ՄԱՍՆԱԿԻՑՆԵՐԻ ՑՈՒՑԱԿՈՒՄ ՆԵՐԱՌԵԼՈՒ ՄԱՍԻՆ

«Գնումների մասին» ՀՀ օրենքի (այսուհետ՝ Օրենք) 6-րդ հոդվածի 2-րդ մասով սահմանված պահանջների համաձայն, ուսումնասիրելով ԳԿ-ԳՀԱՊՁԲ-23/7 ծածկագրով գնման ընթացակարգի (այսուհետ՝ Ընթացակարգ) գնահատող հանձնաժողովի նախագահի կողմից 27.10.2023թ-ի զեկուցագրով «Յունիլաբ» ՍՊԸ-ին (այսուհետ՝ Մասնակից) գնումների գործընթացին մասնակցելու իրավունք չունեցող մասնակիցների ցուցակում ներառելու նպատակով ներկայացված հիմքերը, *պարզեցի հետևյալը*.

1. **Գնահատող հանձնաժողովի նախագահի ներկայացրած փաստերը և պահանջը.**

Գնահատող հանձնաժողովի նախագահը Պատվիրատուի ղեկավարին ուղղված 27.10.2023թ-ի զեկուցագրով հայտնել է հետևյալը.

Բարձրագույն կրթության և գիտության կոմիտեի կարիքների համար 2023 թվականի հուլիսի 10-ին հայտարարված գիտական սարքերի և սարքավորումների ձեռքբերման գնման Ընթացակարգի մասնակցության հայտ է ներկայացրել նաև «Յունիլաբ» ՍՊԸ-ն (ՀՎՀՀ՝ 00882502, գործունեության հասցե՝ ՀՀ, ք. Երևան. Ա. Հովհաննիսյան 6, բն 17, հեռ.՝ +37491416713, Էլ. հասցե՝ [unilab.am@rambler.ru](mailto:orders@etwek.nl) ), որի մասնակցության հայտի գնահատման արդյունքում հրավերով սահմանված վավերապայմանների նկատմամբ գնահատող հանձնաժողովի կողմից արաձանագրվել են անհամապատասխանություններ, մասնավորապես «Յունիլաբ» ՍՊԸ-ի կողմից չեն պահպանվել հրավերով սահմանված վավերապայմանները, մասնավորապես Հավելված 1.1-ում՝ առաջարկվող ապրանքի ամբողջական նկարագրում կան մի շարք անհամապատասխանություններ.

1․ Մանրադիտակը պետք է ունենա բռնակ, իսկ առաջարկվողը չունի:

2․ Մանրադիտակը ինվերտացված չէ, իսկ առաջարկվողը ինվերտացված է:

3․ Մանրադիտակը պետք է ունենա 6 ֆիլտրի տեղ, իսկ առաջարկվողը ունի 3 ֆիլտրի տեղ:

4․ Մանրադիտակը պետք է ունենա NeoLED, իսկ առաջարկվողը ունի LED:

5. Տարբերվում են լույսի ուղղու սելեկտորները:

6․ Չկան Siedentopf տիպի գլխիկներ, Abbe N.A. 1.25 կոնդենսոր:

7․ Տարբերվում են նաև օկուլյարների հեռավորությունները, տուբուսների դիրքավորման տվյալները, սեղանիկի չափսերը, ֆիլտրները։

Հանձնաժողովը 02.08.2023թ-ին որոշել է նիստը կասեցնել 1 աշխատանքային օրով և նույն օրը www. armeps.am համակարգի միջոցով ծանուցմամբ առաջարկել «Յունիլաբ» ՍՊԸ-ին մեկ աշխատանքային օրվա ընթացքում շտկել արձանագրված անհամապատասխանությունները՝ հիմք ընդունելով ՀՀ կառավարության 04/05/17թ. N 526-Ն որոշմամբ հաստատված «Գնումների գործընթացի կազմակերպման» կարգի (այսուհետ՝ Կարգ) 41-րդ կետով սահմանված պահանջները:

04.08.2023թ.-ին Հանձնաժողովը արձանագրել է, որ մասնակցի կողմից սահմանված ժամկետներում եւ կարգով՝ համակարգի միջոցով ներկայացվել է նոր տեխնիկական բնութագիր, որտեղ մասամբ են շտկված արձանագրված անհամապատասխանությունները, մասնավորապես ներկայացվող ապրանքի տեխնիկական բնութագիրը չի համապատասխանում ընթացակարգի հրավերով սահմանված չափանիշներին հետևյալ ցուցանիշներով՝

1․ CATALOG-ում ներկայացված մանրադիտակի մոդելը չի համալրված բռնակով։ Բռնակը չպետք է տրամադրվի, այլ պետք է մոդելը համալրված լինի բռնակով, ինչպես նշված է մրցույթին ներկայացված տեխնիկական բնութագրում։

2․ CATALOG-ում ներկայացված մոդելը չունի 3-4 Վտ Köhler NeoLED դիասկոպիկ լուսավորում, ինչպես նշված է մրցույթին ներկայացված տեխնիկական բնութագրում։

3․ CATALOG-ում ներկայացված մոդելը չունի Abbe N.A. 1.25 կոնդենսոր, ինչպես նշված է մրցույթին ներկայացված տեխնիկական բնութագրում։ Ձեր կողմից առաջարկող մոդելի կոնդենսորը «Auto Swing-Out Condenser NA0.9/0.25» է։

4․ CATALOG-ում ներկայացված մոդելի տրինօկուլյար գլխի լույսի սելեկտորի վերաբերյալ չափանիշները և վիդեոխցիկի խողովակի չափերը հստակ չեն նշված։ CATALOG-ում չի ներկայացված «լույսի սելեկտոր» չափանիշը։ Ուստի, մենք չենք կարող հաստատել, որ Ձեր կողմից առաջարկվող մոդելը համապատասխանում է մրցույթին ներկայացված տեխնիկական բնութագրի այս չափանիշներին։

5․ Ինչպես Դուք արդեն նշել եք պատասխան նամակում, Ձեր կողմից առաջարկվող մանրադիտակի սեղանը չափերով ավելի մեծ է և տարբերվում է մրցույթին ներկայացված տեխնիկական բնութագրից։

6․ CATALOG-ում ներկայացված մոդելի ֆոկուսավորման չափանիշները` Coaxial Coarse & Fine Focusing, Fine Division 0.001mm, Focusing Range 35mm, Coarse Stroke 37.7mm, Fine Stroke 0.1mm, չեն համապատասխանում մրցույթին ներկայացված տեխնիկական բնութագրին` կոաքսիալ կոպիտ և նուրբ ճշգրտումներով, 200-203 աստիճանավորումներ՝ 1-1.5 մկմ մեկ աստիճանավորում, 200-203 մկմ մեկ պտույտ, ընդհանուր միջակայքը մոտ 24-26 մմ է:

7. CATALOG-ում ներկայացված մոդելի բնութագրում չի նշվում, որ համալրված է կարգավորվող արգելակով` նմուշին և օբյեկտիվներին վնասելը կանխելու համար։

ԳԿ-ԳՀԱՊՁԲ-23/7 ծածկագրով գնման ընթացակարգը կասեցվել էր մինչև համապատասխան մասնագիտական խորհրդի եզրակացության տրամադրումը: Նշվածով պայմանավորված և հաշվի առնելով Բարձրագույն կրթության և գիտության կոմիտեի գլխավոր քարտուղարի 2023թ-ի օգոստոսի 31-ի 1/35-Ա հրամանով ձևավորված մասնագիտական խորհրդի կողմից ներկայացված եզրակացությունը (այսուհետև՝ Եզրակացություն), որոշվեց դադարեցնել գնման ընթացակարգի կասեցումը:

Հիմք ընդունելով վերոգրյալը՝ Հանձնաժողովը որոշել է «Յունիլաբ» ՍՊԸ-ի հայտը՝ 1-ին չափաբաժնի մասով գնահատել անբավարար և մերժել՝ Կարգի 42-րդ կետով սահմանված պահանջների համաձայն և «Գնումների մասին» ՀՀ օրենքի (այսուհետ՝ Օրենք) 6-րդ հոդվածի 2-րդ մասով սահմանված պահանջները կիրառելու նպատակով «Յունիլաբ» ՍՊԸ-ի հայտը մերժելու վերաբերյալ տեղեկատվությունը ներկայացնել Բարձրագույն կրթության և գիտության կոմիտեի գլխավոր քարտուղարին՝ «Յունիլաբ» ՍՊԸ-ին գնումների գործընթացին մասնակցելու իրավունք չունեցող մասնակիցների ցուցակում ներառելու նպատակով:

Հաշվի առնելով վերոգրյալը և հիմք ընդունելով Օրենքի 6-րդ հոդվածի 2-րդ մասով սահմանված պահանջները՝ առաջարկում ենք «Յունիլաբ» ՍՊԸ-ին գնումների գործընթացին մասնակցելու իրավունք չունեցող մասնակիցների ցուցակում ներառելու նպատակով կայացնել պատճառաբանված որոշում և հիշյալ որոշումը գրավոր ուղարկել ՀՀ ֆինանսների նախարարություն՝ «Յունիլաբ» ՍՊԸ-ի գնումների գործընթացին մասնակցելու իրավունք չունեցող մասնակիցների ցուցակում ներառելու նպատակով:

1. **Գործի քննության համար էական նշանակություն ունեցող փաստերը.**

Ընթացակարգի քննության համար էական նշանակություն ունեն հետևյալ փաստերը.

1. Բարձրագույն կրթության և գիտության կոմիտեի կարիքների համար 10.07.2023թ.-ին հայտարարված Ընթացակարգի շրջանակներում մասնակցության հայտ ներկայացրած «Յունիլաբ» ՍՊԸ-ի մասնակցության հայտի գնահատման արդյունքում հրավերով սահմանված վավերապայմանների նկատմամբ գնահատող հանձնաժողովի կողմից արաձանագրվել են անհամապատասխանություններ:
2. Հանձնաժողովը 02.08.2023թ-ին որոշել է նիստը կասեցնել 1 աշխատանքային օրով և նույն օրը համակարգի միջոցով ծանուցմամբ առաջարկել «Յունիլաբ» ՍՊԸ-ին մեկ աշխատանքային օրվա ընթացքում շտկել արձանագրված անհամապատասխանությունները՝ հիմք ընդունելով ՀՀ կառավարության 04/05/17թ. N 526-Ն որոշմամբ հաստատված «Գնումների գործընթացի կազմակերպման» կարգի (այսուհետ՝ Կարգ) 41-րդ կետով սահմանված պահանջները:
3. 04.08.2023թ-ին Հանձնաժողովը արձանագրել է, որ մասնակցի կողմից ահմանված ժամկետներում եւ կարգով՝ համակարգի միջոցով ներկայացվել է նոր տեխնիկական բնութագիր, որտեղ մասամբ են շտկված արձանագրված անհամապատասխանությունները, մասնավորապես ներկայացվող ապրանքի տեխնիկական բնութագիրը չի համապատասխանում ընթացակարգի հրավերով սահմանված չափանիշներին:
4. **Պատվիրատուի ղեկավարի հիմնավորումները և եզրահանգումը.**

Բարձրագույն կրթության և գիտության կոմիտեի գլխավոր քարտուղար Լ. Ֆարմանյանս (այսուհետ՝ Պատվիրատուի ղեկավար), ուսումնասիրելով Գնահատող հանձնաժողովի նախագահի կողմից ներկայացված զեկուցագիրը և կից փաստաթղթերը, հայտնում եմ հետևյալը.

Օրենքի 6-րդ հոդվածի 1-ին մասի 6-րդ կետի համաձայն Մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե՝

ա. խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը,

բ. որպես ընտրված մասնակից հրաժարվել կամ զրկվել է պայմանագիր կնքելու իրավունքից:

Օրենքի 6-րդ հոդվածի 2-րդ մասի համաձայն Գնումների գործընթացին մասնակցելու իրավունք չունեցող մասնակիցների ցուցակը, այդ թվում՝ ռուսերեն, վարում և հրապարակում է լիազորված մարմինը: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա: Սույն մասում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ կնքված պայմանագրի վերաբերյալ հայտարարությունը հրապարակելու կամ պայմանագիրը միակողմանի լուծելու մասին հայտարարությունը հրապարակելու օրվան հաջորդող տասն օրվա ընթացքում: Որոշումը կայացվելուն հաջորդող օրը այն տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգ օրվա ընթացքում, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգ օրվա ընթացքում, եթե դատական քննության արդյունքով որոշման կատարման հնարավորությունը չի վերացել: Մասնակիցը նշված ցուցակում ընդգրկվում է ներառվելու օրվան հաջորդող օրվանից երկու տարի ժամկետով:

Կարգի 41-րդ կետի համաձայն, եթե հայտերի բացման և գնահատման նիստի ընթացքում իրականացված գնահատման արդյունքում մասնակցի հայտում արձանագրվում են անհամապատասխանություններ՝ հրավերի պահանջների նկատմամբ ներառյալ այն դեպքերը, երբ հայտում ներառված՝ Հայաստանի Հանրապետության ռեզիդենտ հանդիսացող մասնակցի կողմից հաստատված փաստաթղթերը կամ դրանց մի մասը հաստատված չեն էլեկտրոնային թվային ստորագրությամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով ծանուցում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Մասնակցին ուղարկվող ծանուցման մեջ մանրամասն նկարագրվում են հայտնաբերված անհամապատասխանությունները:

Կարգի 42-րդ կետի համաձայն, եթե Կարգի 41-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: Հակառակ դեպքում տվյալ մասնակցի հայտը գնահատվում է անբավարար և մերժվում է, ներառյալ եթե մասնակիցը սույն կարգի 32-րդ կետի 1-ին մասի «ե» պարբերությամբ սահմանված ժամկետում չի ներկայացնում հայտի ապահովման բնօրինակը, իսկ ընտրված մասնակից է ճանաչվում հաջորդող տեղ զբաղեցրած մասնակիցը:

*Այսպիսով՝*

«Յունիլաբ» ՍՊԸ-ի կողմից Բարձրագույն կրթության և գիտության կոմիտեի կարիքների համար 10.07.2023թ.-ին հայտարարված Ընթացակարգին ներկայացվել է մասնակցության հայտ:

«Յունիլաբ» ՍՊԸ-ի կողմից մասնակցության հայտի գնահատման արդյունքում հրավերով սահմանված վավերապայմանների նկատմամբ գնահատող հանձնաժողովի կողմից արաձանագրվել են անհամապատասխանություններ:

Գնահատող հանձնաժողովը 02.08.2023թ. նիստը կասեցրել է 1 աշխատանքային օրով և նույն օրը համակարգի միջոցով ծանուցմամբ առաջարկել է «Յունիլաբ» ՍՊԸ-ին 1 աշխատանքային օրվա ընթացքում շտկել արձանագրված անհամապատասխանությունները:

«Յունիլաբ» ՍՊԸ-ի կողմից սահմանված ժամկետում չեն ներկայացվել արձանագրված թերությունների շտկված տարբերակները:

Ուսումնասիրելով ներկայացված հիմքերը, դրանք համադրելով առկա ապացույցների հետ՝ արձանագրում եմ, որ «Յունիլաբ» ՍՊԸ-ը թույլ է տվել Օրենքի 6-րդ հոդվածի 1-ին մասի 6-րդ կետի «ա» ենթակետի խախտում, քանի որ խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը և Օրենքի 6-րդ հոդվածի 1-ին մասի 6-րդ կետի «բ» ենթակետի խախտում, քանի որ որպես ընտրված մասնակից հրաժարվել կամ զրկվել է պայմանագիր կնքելու իրավունքից:

Օրենքի 6-րդ հոդվածի 2-րդ մասի համաձայն ՀՀ ֆինանսների նախարարությունը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում Պատվիրատուի ղեկավարի պատճառաբանված որոշման հիման վրա:

Օրենքի 6-րդ հոդվածի 2-րդ մասի համաձայն Մասնակիցը գնումների գործընթացին մասնակցելու իրավունք չունեցող մասնակիցների ցուցակում ընդգրկվում է ներառվելու օրվան հաջորդող օրվանից երկու տարի ժամկետով:

Ելնելով վերոգրյալից և ղեկավարվելով Օրենքի 6-րդ հոդվածի 2-րդ մասով՝

**Կ Ա Յ Ա Ց Վ Ե Ց Ո Ր Ո Շ Ո Ւ Մ**

1. Գնահատող հանձնաժողովի նախագահի կողմից ներկայացրած հիմքերը՝ «Յունիլաբ» ՍՊԸ-ին գնումների գործընթացին մասնակցելու իրավունք չունեցողների ցուցակում ներառելու համար, գնահատել բավարար։
2. «Յունիլաբ» ՍՊԸ-ի ներքոնշյալ տվյալները համապատասխան հիմքերով գրավոր ուղարկել լիազորված մարմնին՝ ՀՀ ֆինանսների նախարարությանը, «Յունիլաբ» ՍՊԸ-ին գնումների գործընթացին մասնակցելու իրավունք չունեցող մասնակիցների ցուցակում ներառելու նպատակով.

|  |  |  |  |  |  |  |
| --- | --- | --- | --- | --- | --- | --- |
| Մասնակցի | | | | | | |
| Անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | | | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| **խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը** | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | **որպես ընտրված մասնակից** հրաժարվել կամ **զրկվել է պայմանագիր կնքելու իրավունքից** |
| «Յունիլաբ» ՍՊԸ | 00882502 | ՀՀ, ք. Երևան. Ա. Հովհաննիսյան 6, բն 17 | X |  |  | 27.10.2023թ.  ԳԿ-ԳՀԱՊՁԲ-23/7 |

1. Սույն որոշումն ուժի մեջ է մտնում ստորագրման օրվան հաջորդող օրը:

**ԳԼԽԱՎՈՐ ՔԱՐՏՈՒՂԱՐ՝ Լ. ՖԱՐՄԱՆՅԱՆ**



(Լիազորություններն իրականացնող)